《雨集高君佐园亭同邓林宗张卿子》
明代·王醇

妒花无可飞，晴不验斜晖。
新水拓鱼界，乱烟层竹衣。
病多如醉少，情密觉逢稀。
语及贫交外，难窥人意非。

作者简介：明南直隶扬州人，字先民。弱冠善辞赋，性放荡不羁，从季父游京师，日醉市楼，挟妓走马。大将军麻贵阅兵，醇轻裘快马，驰突演武场，引弓破的，矢矢相连属，又舞双剑如飞。大将军欲用之。笑谓：“家本书生，聊用游戏耳。”后归扬州慈云庵为僧。有诗集，深情孤诣，秀句错出，澄怀观道，超然有得。